Forældrene var [[Dansk (sprog)|dansktalende]]. Faderen, Jens Nissen, døde tidlig; siden boede Outzen en tid hos sin morfader og tog hans navn. Outzen studerede [[teologi]] i [[Kiel]] siden 1774, blev 1776 [[huslærer]] hos [[Balthasar Münter (1735-1793)|Balthasar Münter]] ved [[Petri Kirke]] i [[København]], 1779 [[cand. theol.]], 1782 [[diakon]] på [[Femern]], 1787 førstepræst i Breklum i [[Nordfrisland]], senere medlem af [[Det kongelige Nordiske Oldskriftselskab|Oldskriftselskabet]] i København. Outzen har udgivet en [[latin]]sk [[ode]] om [[Dannebrogsordenen]] (1812), ''Das angelsächsische Gedicht Beowulf'' ("Kieler Blätter", 1816), ''Über die älteste und neueste Geschichte unserer Nordfriesen'' (sammesteds 1819), samt endnu adskillige skrifter hvori han søgte at vise, at [[friser]]ne i [[Sønderjylland]] er ældre end både [[jyder]] og [[saksere]]. Mest kendt er Outzens kronede prisskrift ''Die dänische Sprache im Herzogthum Schleswig'' (1819); for skriftet ''Untersuchungen über die Alterthümer Schleswigs und des Danewerks'' (1826) fik han [[Videnskabernes Selskab]]s [[sølvmedalje]]. [[Posthum|Efter hans død]] udgavs hans ''Glossarium der friesischen Sprache'' (1837). Outzen var en redelig forsker, hvis forsøg på at gøre friserne til Sønderjyllands urindbyggere ikke hænger sammen med den på hans tid opblomstrende [[slesvig-holsten]]ske [[anneksion]]slære.
Litteratur Historie